joelniklaus/EU_Wikipedias huggingface dataset:
Καραϊσκάκειο Ίδρυμα

Το Καραϊσκάκειο Ίδρυμα είναι ένας μη κερδοσκοπικός οργανισμός της Κύπρου, ο οποίος εξυπηρετεί τις ανάγκες ασθενών με αιματολογικές κακοήθειες. Αρχικά ιδρύθηκε με κύριο στόχο την οργάνωση και διαχείριση ενός αρχείου δοτών μυελού των οστών. Ακολούθως, οι στόχοι τους επεκτάθηκαν στην εθελοντική και εξειδικευμένη επιστημονική υποστήριξη για την εξυπηρέτηση των αναγκών των ασθενών με αιματολογικές κακοήθειες.

Παραπομπές

Πηγές

Εξωτερικοί σύνδεσμοι 
Επίσημη ιστοσελίδα

Οργανισμοί με έδρα την Κύπρο
Μαρία Αντουανέττα του Μεκλεμβούργου

Η Μαρία-Αντουανέττα, (γερμ. Marie Antoinette von Mecklenburg-Schwerin, 28 Μαΐου 1884 - 26 Οκτωβρίου 1944) από τον Οίκο του Μεκλεμβούργου ήταν κόρη του δούκα του Μεκλεμβούργου.

Βιογραφία 
Η Μαρία Αντουανέττα Μαργαρίτα Ματθίλδη, γνωστή και ως Μανέτ, ήταν η δεύτερη κόρη του Παύλου Φρειδερίκου του Mεκλεμβούργου και της Μαρίας, κόρης του Χούγκο του Βίντις-Γκρετς.

Αδέλφια της ήταν ο Παύλος Φρειδερίκος του Μεκλεμβούργου (1882–1904) και ο Ερρίκος Μπόρβιν του Μεκλεμβούργου-Σβερίν (1885–1942). Η Mαρία Αντουανέττα είχε μία δύσκολη σχέση με τον εξάδελφό της Φρειδερίκο Φραγκίσκο Δ΄ του Mεκλεμβούργου, ο οποίος τακτικά έπρεπε να αποσβένει τα χρέη της. Η Mαρία-Αντουανέττα αναγκάστηκε να πωλεί τακτικά τα αρχαιολογικά αντικείμενα που ανήκαν στη μητέρα της, που εκείνη τα είχε ανασκάψει στην Αυστρία και την Καρνιόλη, συμπεριλαμβανομένου του αρχαιολογικού χώρου Χάλστατ στο Βάτσε. Ορισμένα από αυτά τα αντικείμενα είναι ακόμη στο Χάρβαρντ, την Οξφόρδη και το Βερολίνο, όπου τα είχε πωλήσει η Μαρία-Αντουανέττα. Παρέμεινε τακτικά στο Μπλεντ με την κυρία επί των τιμών της, την Aντόνια Πίλαρς, Βαρόνη δε Πίλαρ. Κατά τον Α΄ Παγκόσμιο Πόλεμο, από το 1914 έως το 1918, και οι δύο τους υπηρέτησαν σε διάφορα στρατιωτικά νοσοκομεία ως κυρίες του Ερυθρού Σταυρού.

Ο Γουλιέλμος Β΄ της Γερμανίας την πρότεινε ως νύφη για τον Aλφόνσο ΙΓ΄ της Ισπανίας. Τελικά αυτός νυμφεύτηκε τη Βικτωρία Ευγενία του Μπάττενμπεργκ, εξαδέλφη του Γουλιέλμου Β΄ και ανιψιά του Eδουάρδου Ζ΄ του Ηνωμένου Βασιλείου.

Διακρίσεις 
  Μεκλεμβούργο: Διάκριση για γυναικες τού Τάγματος του Οίκου του Στέμματος των Βένδων, με διαμάντια

Βιβλιογραφικές αναφορές 

Οίκος του Μεκλεμβούργου
Ελισάβετ του Στόλμπεργκ-Ρόσλα

Η Ελισάβετ, γερμ.: Elisabeth zu Stolberg-Roßla (23 Ιουλίου 1885, Ρόσλα - 16 Οκτωβρίου 1969, Οϊτίν τού Σλέσβιχ-Χόλσταϊν) ήταν κόρη του πρίγκιπα του Στόλμπεργκ-Ρόσλα και με τους γάμους της έγινε πρώτα δούκισσα του Μεκλεμβούγου-Σβερίν και μετά δούκισσα του Μεκλεβούργου.

Βιογραφία 
Ήταν η δεύτερη κόρη του Μπότο πρίγκιπα του Στόλμπεγκ-Ρόσλα, γιου του Καρόλου κόμη του Στόλμπεργκ-Ρόσλα και της Μπέρτας κόμισσας του Ζολμς-Ρέντελχαϊμ-Άσενχαϊμ. Μητέρα της ήταν η Χέντβιχ πριγκίπισσα του Ίζενμπουργκ-Μπύντινγκεν, κόρη του Μπρούνο πρίγκιπα του Ύζενμπουργκ και Μπύντινγκεν και της Mατθίλδης πριγκίπισσας του Ζολμς-Χόενζολμς-Λιχ.

Πρώτος γάμος 
Παντρεύτηκε τον Ιωάννη-Αλβέρτο δούκα του Μεκλεμβούργου-Σβερίν στις 15 Δεκεμβρίου 1909, έναν χρόνο μετά το τέλος της πρώτης συζύγου του Ελισάβετ-Σιβύλλας της Σαξονίας-Βαϊμάρης-Άιζεναχ. Ο γάμος τους έμεινε άτεκνος.

Δεύτερος γάμος 
Μετά το τέλος του το 1920 η Ελισάβετ έκανε δεύτερο γάμο, με τον Aδόλφο-Φρειδερίκο δούκα του Mεκλεμβούργου, αδελφό τού πρώτου συζύγου της, στο Λούντβιχσλουστ στο μεγάλο δουκάτο του Mεκλεμβούργου-Σβερίν. Αν και αυτός ο γάμος παρέμεινε επίσης άτεκνος, έγινε μητριά της Βοϊτσλάβας-Φεοντόρας του Μεκλεμβούργου, η οποία σε ηλικία 100 ετών, ήταν η παλαιότερη ζωντανή γαλαζοαίματη και ο παλαιότερος ζωντανός κάτοικος του Γκόρβιλ.

Η Ελισάβετ απεβίωσε στο Οϊτίν τού Σλέσβιχ-Χόλσταϊν, στις 16 Οκτωβρίου 1969, μόνο δύο μήνες μετά το τέλος του δεύτερου συζύγου της.

Βιβλιογραφικές αναφορές
Ρωσικό Πανεπιστήμιο της Φιλίας των Λαών

Το Ρωσικό Πανεπιστήμιο της Φιλίας των Λαών () είναι ένα δημόσιο, ερευνητικό πανεπιστήμιο στη Μόσχα, Ρωσία. Ιδρύθηκε το 1960. 

Η Σοβιετική κυβέρνηση ίδρυσε το πανεπιστήμιο στις 5 Φεβρουαρίου 1960. Ο δηλωμένος στόχος του κατά τη διάρκεια του Ψυχρού Πολέμου ήταν να βοηθήσει τις αναπτυσσόμενες χώρες. Πολλοί φοιτητές από τις αναπτυσσόμενες χώρες φοίτησαν στο πανεπιστήμιο.

Σημαντικοί απόφοιτοι 
 Μαχμούντ Αμπάς, Πρόεδρος του Κράτους της Παλαιστίνης
 Κάρλος το Τσακάλι
 Πορφίριο Λόμπο, Πρόεδρος της Ονδούρα
 Ντανιέλ Ορτέγα, Πρόεδρος της Νικαράγουα
 Μισέλ Ντζοτοντιά, Αρχηγός Κράτους της Κεντροαφρικανικής Δημοκρατίας
 Χιφικεπούνιε Ποχάμπα
 Άννα Τσάπμαν
 Αλεξέι Ναβάλνι
 Μπάρατ Τζάγκντεο

Δείτε ακόμη 
 Διεθνές Πανεπιστήμιο Λένιν
 Κομμουνιστικό Πανεπιστήμιο Εργαζομένων της Ανατολής
 Κομμουνιστικό Πανεπιστήμιο Εθνικών Μειονοτήτων Δύσης

Παραπομπές

Εξωτερικοί σύνδεσμοι

 Επίσημη ιστοσελίδα

Διεθνείς σχέσεις της Σοβιετικής Ένωσης
Πανεπιστήμια στη Ρωσία
Μεσογειακό Ινστιτούτο Διεύθυνσης

Το Μεσογειακό Ινστιτούτο Διεύθυνσης (ΜΙΔ) είναι σχολή διοίκησης στην Κύπρο. Ιδρύθηκε το 1976 με απόφαση του Υπουργικού Συμβουλίου. Αποτελεί το διεθνές σκέλος του Κέντρου Παραγωγικότητας Κύπρου. 

Παρέχει διευθυντική εκπαίδευση/επιμόρφωση σε διευθυντικά στελέχη καθώς και σε απόφοιτους πανεπιστημίου που προσβλέπουν σε διευθυντική καριέρα, προσφέροντας μεταπτυχιακά προγράμματα στη διοίκηση επιχειρήσεων και στη δημόσια διοίκηση.

Παραπομπές

Πηγές

Εξωτερικοί σύνδεσμοι 
Επίσημη ιστοσελίδα

Εκπαιδευτικά ιδρύματα της Κύπρου
Μίτολ Τεμπλ

Το Μίτολ Τεμπλ, είναι ένας από τους τέσσερις επαγγελματικούς οργανισμούς που έχει το δικαίωμα να καλεί τα μέλη του ως Barristers. Βρίσκεται στο Λονδίνο και συγκεκριμένα στο Σίτι του Λονδίνου.

Παραπομπές

Εξωτερικοί σύνδεσμοι 

Οργανισμοί με βάση το Ηνωμένο Βασίλειο
Λίνκολνς Ιν

Το Λίνκολνς Ιν, είναι ένας από τους τέσσερις επαγγελματικούς οργανισμούς που έχει το δικαίωμα να καλεί τα μέλη του ως Barristers. Βρίσκεται στο Λονδίνο, στα σύνορα του Σίτι του Λονδίνου και της Πόλης του Ουέστμινστερ, και απέναντι από τη Σχολή Οικονομικών του Λονδίνου, τα Βασιλικά Δικαστήρια και τη βιβλιοθήκη του Βασιλικού Κολεγίου του Λονδίνου.

Παραπομπές

Εξωτερικοί σύνδεσμοι 

Οργανισμοί με βάση το Ηνωμένο Βασίλειο
Ωτορινολαρυγγολογία

Η Ωτορινολαρυγγολογία είναι χειρουργική υποειδικότητα στην ιατρική που ασχολείται με τη χειρουργική και ιατρική διαχείριση των παθήσεων της κεφαλής και του λαιμού. Οι γιατροί που ειδικεύονται σε αυτόν τον τομέα ονομάζονται ωτορινολαρυγγολόγοι. Οι ασθενείς αναζητούν θεραπεία από ωτορινολαρυγγολόγο για ασθένειες του αφτιού, της μύτης, του λαιμού, της βάσης του κρανίου και κεφαλιού. Αυτές συνήθως περιλαμβάνουν λειτουργικές ασθένειες που επηρεάζουν τις αισθήσεις και τις δραστηριότητες του φαγητού, του ποτού, της ομιλίας, της αναπνοής, της κατάποσης και της ακοής. Επιπρόσθετα, η χειρουργική επέμβαση περιλαμβάνει τη χειρουργική διαχείριση και ανοικοδόμηση των καρκίνου και του καλοήθη όγκου της κεφαλής και του λαιμού, καθώς και της πλαστικής χειρουργικής του προσώπου και του λαιμού.

Δείτε ακόμη
 Στοματική και γναθοπροσωπική χειρουργική
 Χειρουργός
 Λογοθεραπεία

Παραπομπές

 
Χειρουργικές ειδικότητες
Παιδαγωγικό Ινστιτούτο Κύπρου

Το Παιδαγωγικό Ινστιτούτο Κύπρου ιδρύθηκε το 1972 μετά από απόφαση του υπουργικού συμβουλίου της Κύπρου. Ξεκίνησε τη λειτουργία του το  1973. Αποστολή του Παιδαγωγικού Ινστιτούτου Κύπρου είναι να μεριμνά για τη συνεχή επιμόρφωση των εκπαιδευτικών όλων των βαθμίδων, να τους ενημερώνει για τις σύγχρονες τάσεις στην εκπαίδευση, να τεκμηριώνει ερευνητικά και θεωρητικά την ακολουθητέα εκπαιδευτική πολιτική και να διευκολύνει τους εκπαιδευτικούς στην προσπάθειά τους για επαγγελματική και προσωπική ανάπτυξη.

Από τον Ιούνιο του 2002 έχει ενταχθεί στο Παιδαγωγικό Ινστιτούτο η ενοποιημένη Υπηρεσία Ανάπτυξης Προγραμμάτων (ΥΑΠ), η οποία ασχολείται με τη συγγραφή και έκδοση διδακτικών βιβλίων, την παραγωγή διδακτικού υλικού, τόσο για τους εκπαιδευτικούς, όσο και για τους μαθητές, καθώς και με το σχεδιασμό αναλυτικών προγραμμάτων.

Παραπομπές

Πηγές 
{Cite web|url=http://www.polignosi.com/cgibin/hweb?-A=8367&-V=limmata|title=Παιδαγωγικό Ινστιτούτο|last=|website=www.polignosi.com|archivedate=2021-06-25|accessdate=2021-06-25}}

Εξωτερικοί σύνδεσμοι 
Επίσημος ιστότοπος

Εκπαιδευτικά ιδρύματα της Κύπρου
Οργανισμοί με έδρα την Κύπρο
Ευρωπαϊκό Πρωτάθλημα Πήλινου Στόχου 1966

Το Ευρωπαϊκό Πρωτάθλημα Πήλινου Στόχου 1966 ήταν η 11η διοργάνωση του Ευρωπαϊκού Πρωταθλήματος Πήλινου Στόχου, η οποία διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Λάχτι, στη Φινλανδία.Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Παράλληλα διοργανώθηκε το πρωτάθλημα νέων.

Στον πίνακα των μεταλλίων την πρώτη θέση κατέκτησε η Σοβιετική Ένωση με 4 χρυσά μετάλλια και 6 συνολικά. Η Γαλλία κέρδισε τη δεύτερη θέση με 1 χρυσό μετάλλιο και 5 συνολικά. Την τρίτη θέση κατέκτησε η Ιταλία με 1 χρυσό μετάλλιο και 2 συνολικά.

Αποτελέσματα

Άνδρες

Γυναίκες

Πίνακας μεταλλίων

Παραπομπές 

1966
Αθλητισμός στη Φινλανδία
Σκοποβολή το 1966
Πανεπιστήμιο του Ανατολικού Λονδίνου

Το Πανεπιστήμιο του Ανατολικού Λονδίνου είναι ένα δημόσιο πανεπιστήμιο στο Νιούχαμ, Λονδίνο. Οι ρίζες του πανεπιστήμιου εντοπίζονται στο 1892 όταν το Τεχνολογικό Ινστιτούτο Γουεστ Χαμ ιδρύθηκε. Έγινε πανεπιστήμιο το 1992. Τον Φεβρουάριο του 2009 είχε περισσότερους από 17 χιλιάδες φοιτητές από 135 χώρες.

Παραπομπές

Εξωτερικοί σύνδεσμοι
 
 

Πανεπιστήμια στην Αγγλία
Πανεπιστήμια στο Ηνωμένο Βασίλειο
Γκρέις Ιν

Το Γκρέις Ιν είναι ένας από τους τέσσερις επαγγελματικούς οργανισμούς που έχει το δικαίωμα να καλεί τα μέλη του ως Barristers. Βρίσκεται στο Λονδίνο. Δεν έχει συγκεκριμένη ημερομηνία ίδρυσης, ωστόσο υπάρχει για περισσότερα από 600 χρόνια.

Παραπομπές

Εξωτερικοί σύνδεσμοι 

 

Οργανισμοί με βάση το Ηνωμένο Βασίλειο
Συνέλευση για το Μέλλον της Ευρώπης

Η Συνέλευση για το Μέλλον της Ευρώπης,, ήταν ένα σώμα που ιδρύθηκε από το Ευρωπαϊκό Συμβούλιο τον Δεκέμβριο του 2001. Εμπνευσμένη από τη Συνέλευση της Φιλαδέλφειας που οδήγησε στην υιοθέτηση του Συντάγματος των ΗΠΑ, ο σκοπός του ήταν να δημιουργήσει ένα προσχέδιο συντάγματος για την Ευρωπαϊκή Ένωση για το Συμβούλιο, το οποίο θα το ολοκλήρωνε και θα το υιοθετούσε. Η Συνέλευση ολοκλήρωσε τις εργασίες της τον Ιούλιο του 2003.

Παραπομπές

Εξωτερικοί σύνδεσμοι
 European Convention

Συνθήκες της Ευρωπαϊκής Ένωσης
Δουκάτο της Μιράντολα

Το Δουκάτο της Μιράντολα (ιταλικά: Ducato della Mirandola), ήταν ένα ιταλικό κράτος που υπήρχε από το 1310 έως το 1711 με την πρωτεύουσα Μιράντολα και κυβερνούσε η οικογένεια Πίκο, στην οποία ανήκε ο ουμανιστής και φιλόσοφος Τζοβάννι Πίκο ντελλά Μιράντολα. Η Μιράντολα πέρασε στο Δουκάτο της Μόντενα και του Ρέτζο.

Το 1432 ο Τζοβάννι Α΄ Πίκο έλαβε τον τίτλο του Κόμη της Κονκόρντια από τον αυτοκράτορα Σιγισμούνδο.

Κατά τη διάρκεια της ιστορίας της, η Μιράντολα ισχυρά οχυρωμένη (ο ψηλός και δυνατός πύργος της ήταν γνωστός, ο οποίος έχει πλέον εξαφανιστεί), αποτέλεσε αντικείμενο πολλών πολιορκιών, συμπεριλαμβανομένου του 1510 υπό του Πάπα Ιούλιου Β΄ και του 1551 υπό τον παπισμό του Ιούλιου Γ΄.

Βιβλιογραφία 
 Bruno Andreolli e Vittorio Erlindo (a cura di), 1596-1597: Mirandola piccola capitale, EM, Mirandola 2001.
 Lorenzo Bellesia, La zecca dei Pico, C.I.C. "Giovanni Pico della Mirandola", Mirandola 1995.
 Vilmo Cappi, La Mirandola. Storia urbanistica di una città, Circolo G. Morandi, Pivetti, Mirandola 2000.
 Fabrizio Ferri, Mirandola il regno dei Pico, Libreria Editrice Fiera del Libro, Modena 1974.
 Jader Jacobelli, Quei due Pico della Mirandola, Laterza, Bari 1993.
 Pompeo Litta, Famiglie celebri d'Italia: Pico della Mirandola, Giusti, Torino 1835.
 Mario Ravegnani Morosini, Signorie e Principati, vol. III, Maggioli, Dogana (RSM) 1984.

Πρώην μοναρχίες της Ευρώπης
Πρώην κρατίδια της Ιταλίας
Βάλμπουργκις, κόμισσα του Ρήτμπεργκ

Η Βάλμπουργκις, γερμ.: Walburgis von Rietberg (1555/56, Ρήτμπεργκ - 26 Μαΐου 1586, Έζενς) από τον Οίκο του Βερλ-Άρνσμπεργκ ήταν κόρη του κόμη του Ρήτμπεργκ και τον διαδέχθηκε. Με τον γάμο της έγινε κόμισσα της Ανατολικής Φισίας. Ήταν κόμισσα του Ρήτμπεργκ το 1565–76 και το 1584–86.

Βιογραφία 
Ήταν η δεύτερη κόρη του Ιωάννη Β΄ κόμη του Ρήτμπεργκ και της Αγνής του Μπέντχαϊμ-Στάινφουρτ στο Ρήτμπεργκ. Μετά τη γέννηση του Ιωάννη-Έντσαρντ, του μικρότερου παιδιού της και του μοναδικού γιου της, η Βάλμπουργκις έπρεπε να αναρρώσει και μετακόμισε από το Έζενς στο Βίτμουντ. Λίγο αργότερα επέστρεψε στο Έζενς, όπου απεβίωσε στις 26 Μαΐου 1586 σε ηλικία 30 ετών. Τάφηκε στην εκκλησία του Σάνκτ Μάγκνους στο Έζενς. Με το τέλος της, ο κλάδος Ρήτμπεργκ του Οίκου του Βερλ-Άρνσμπεργκ εξαλείφθηκε.

Μετά το τέλος της Βάλμπουργκις διαδόθηκαν φήμες, ότι της δόθηκε μία σούπα με δηλητηριώδη μπύρα. Μετά από βασανιστήρια μία από τις τρεις γυναίκες, που ήταν ύποπτες για το έγκλημα, ομολόγησε. Αν και οι ιατροί πιστοποίησαν ένα φυσικό τέλος, οι τρεις ύποπτες κάηκαν στον πάσαλο στις 11 Μαΐου 1586.

Οικογένεια 

Την 1η Μαΐου 1577, σε ηλικία 21 ετών, η Βάλμπουγκις μνηστεύθηκε τον Έννο Γ΄ των Σίρκσενα κόμη της Ανατολικής Φρισίας, ο οποίος ήταν τότε 14 ετών. Ο γάμος πραγματοποιήθηκε στις 28 Ιανουαρίου 1581, όταν ο Έννο Γ΄ έγινε 18 ετών. Από αυτόν τον γάμο είχε παιδιά:
 Σαβίνα-Αικατερίνη (11 Αυγούστου 1582 -31 Μαΐου 1618), παντρεύτηκε στις 4 Μαρτίου 1601 τον θείο της Ιωάννη Γ΄ κόμη της Ανατολικής Φρισίας (1566 - 29 Σεπτεμβρίου 1625).
 Αγνή (1 Ιανουαρίου 1584 - 28 Φεβρουαρίου 1616), παντρεύτηκε στις 15 Αυγούστου 1603 τον Γκούντακαρ πρίγκιπα του Λίχτενσταϊν (30 Ιανουαρίου 1580 - 5 Αυγούστου 1658).
 Ιωάννης-Έντσαρντ (2 Μαρτίου 1586 - 13 Μαρτίου 1586), απεβ. νήπιο και τάφηκε στην εκκλησία του Σανκτ Μάγνους στο Έζενς.

Εξωτερικοί σύνδεσμοι 
 Προφίλ , kaunitz-rietberg.de; πρόσβαση στις 19 Φεβρουαρίου 2015. (in German)

Παραπομπές σε πηγές
Έντσαρντ Α΄ της Ανατολικής Φρισίας

Ο Έντσαρτ Α΄, γερμ.: Edzard I von Ostfriesland, ο Μέγας (15 Ιανουαρίου 1462 στην Γκρέετσηλ - 14 Φεβρουαρίου 1528 στο Έμντεν) ήταν κόμης της Ανατολικής Φρισίας από το 1491 μέχρι το τέλος του το 1528.

Βιογραφία 
Ήταν ο δευτερότοκος γιος του Ούλριχ Α΄ κόμη της Ανατολικής Φρισίας και της Τέντα Ούκενα, κόρης του Ούκο Φόκενα φυλάρχου των Μόορμερλαντ & Έμσιγκερλαντ της Ανατολικής Φρισίας.

Ο Έντσαρντ Α΄ διαδέχθηκε τον πρωτότοκο αδελφό του Έννο Α΄ το 1492. Πολέμησε τον Γεώργιο δούκα της Σαξονίας για την κυριαρχία του Φρήσλαντ και του Χρόνινγκεν. Η πόλη του Χρόνινγκεν τον δέχτηκε ως κύριό της το 1506, αλλά το 1514 τον αποκήρυξε υπέρ του Κάρολου Β΄ δούκα του Χέλρε.

Αφού επέστρεψε από προσκύνημα στην Ιερουσαλήμ το 1492, ανέλαβε την εξουσία της Ανατολικής Φρισίας μαζί με τη μητέρα του Τέντα. Αφότου η μητέρα του απεβίωσε το 1494, κυβερνούσε μαζί με τον -λιγότερο σημαντικό- αδελφό του Ούκο.

Η εξουσία του Έντσαρντ Α΄ χαρακτηριζόταν από την ενεργητική προσέγγισή του εναντίον των αντιπάλων του, τους τοπικούς ηγέτες στην Ανατολική Φρισία Χέρο Όομκενς από το Χάρλινγκερλαντ και Έντο Βήμκεν από τον Γιέβερ, τους οποίους κατάφερε γρήγορα να υποτάξει. Υπήρξε επίσης υποστηρικτής της Προτεσταντικής Μεταρρύθμισης στα εδάφη του, μέσω της δημιουργίας νέων νόμων στην Ανατολική Φρισία, της μεταρρύθμισης του νομίσματος και της καθιέρωσης της διαδοχής στον πρωτότοκο για το Οίκου του, αυτόν των Σίρκσενα.

Οι εξωτερική του πολιτική οδήγησε σε έναν τριετή πόλεμο (1514–1517) ενάντια στον Γεώργιο. Ο πόλεμος διεξήχθη ως επί το πλείστον στο έδαφος της Ανατολικής Φρισίας και προκάλεσε καταστροφή σε μεγάλες περιοχές. Η πόλη του Άουριχ, για παράδειγμα, έμεινε καμένη γη.

Ο δούκας της Σαξονίας διορίστηκε stadholder (κυβερνήτης) όλων των Φρισικών εδαφών το 1514 από τον Μαξιμιλιανό Α΄ αυτοκράτορα της Γερμανίας. Αυτό δεν έγινε αποδεκτό από την πόλη του Χρόνινγκεν. Ο κόμης Έντσαρντ Α΄ το είδε αυτό ως ευκαιρία για να επεκτείνει την επιρροή του στην επαρχία του Χρόνινγκεν και ανακήρυξε τον εαυτό του προστάτη της πόλης. Ως αποτέλεσμα, 24 γερμανοί δούκες και κόμητες εισέβαλαν στα εδάφη της Φρισίας με τα στρατεύματά τους και κατέστρεψαν την περιοχή. Ο Έντσαρντ Α΄ κηρύχθηκε παράνομος (reichsacht) από τον αυτοκράτορα.

Κατά τη διάρκεια του τριετούς πολέμου, ο Έντσαρντ Α΄ κατάφερε τελικά να κρατήσει τo μεγαλύτερο μέρος της Ανατολικής Φρισίας υπό τον έλεγχό του. Μόνο όταν ο Κάρολος Ε΄ ήρθε στην εξουσία στις Κάτω Χώρες, ο Έντσαρντ Α΄ κατάφερε να τερματίσει τον πόλεμο και να επιβεβαιωθεί ως κυβερνήτης της Ανατολικής Φρισίας.

Οικογένεια 
Νυμφεύτηκε το 1498 την Ελισάβετ του Ρήτμπεργκ-Άρνσμπεργκ (1470–1512), κόρη του Ιωάννη Α΄ κόμη του Ρήτμπεργκ και απέκτησε παιδιά:
 Μαργαρίτα (1500–1537), παντρεύτηκε τον Φίλιππο του Βάλντεκ-Βίλντουνγκεν.
 Έννο Β΄ (1505-1540), κόμης της Ανατολικής Φρισίας.
 Ιωάννης Α΄ (1506–1574), κόμης της Ανατολικής Φρισίας.

Δείτε επίσης

Βιβλιογραφικές αναφορές

Παραπομπές σε πηγές
Ντέιβιντ Άρμστρονγκ-Τζόουνς

Ο Ντέιβιντ Άρμστρονγκ-Τζόουνς, 2ος Κόμης του Σνόουντον (αγγλικά: David Armstrong-Jones, 2nd Earl of Snowdon, 3 Νοεμβρίου 1961) είναι Βρετανός αριστοκράτης και μέλος της ευρύτερης Βρετανικής Βασιλικής Οικογένειας. 

Είναι γιος της Πριγκίπισσας Μαργαρίτας, Κόμισσας του Σνόουντον και του Άντονι Άρμστρονγκ-Τζόουνς, εγγονός του Βασιλιά Γεωργίου ΣΤ΄, ανιψιός της Βασίλισσας Ελισάβετ Β΄ και θείος του Βασιλιά Καρόλου Γ΄. 

Όταν γεννήθηκε ήταν 5ος για την διαδοχή του Βρετανικού θρόνου. Σήμερα είναι στην 24η θέση για την διαδοχή.

Παραπομπές

Οίκος Ουίνδσορ
Τέντα Ούκενα

Η Τέντα κόρη του Ούκο, γερμ.: Theda Ukena (1432 στο Όλντερσουμ - 16 Νοεμβρίου 1494 στο Γκρέετσηλ) ήταν από το 1466 έως περίπου το 1480 επίτροπος της κομητείας της Ανατολικής Φρισίας.

Βιογραφία 
Η Τέντα ήταν εγγονή και κληρονόμος του φυλάρχου Φόλκο Ούκενα (απεβ. το 1436). Αυτή γεννήθηκε το 1432 στο Όλντερσουμ ως κόρη του Ούκο Φούκενα και της Χέμπα Άτενα του Ντόρνουμ. Πιθανότατα πήρε το όνομά της από τη γιαγιά της Τέντα του Ράιντ, την πρώτη σύζυγο του Φόκο Ούκενα. Ο πατέρας της δολοφονήθηκε τον Ιούνιο του 1432.

Το 1455 έγινε η δεύτερη σύζυγος τού Ούλριχ Α΄, ο οποίος ήταν κόμης της Ανατολικής Φρισίας από το 1454. Μεταξύ 1457 και 1465 απέκτησαν έξι παιδιά: Χέμπα, Γκέλα, Έννο Α΄, Έντσαρντ Α΄ ο Μέγας, Ούκκo και Άλμουτ. Η Tέντα έφερε, μεταξύ άλλων με την προίκα της, τη διεκδίκηση του Όλντερσουμ, το οποίο εξασθένισε σημαντικά τον φύλαρχο Βίαρντ του Όλντερσουμ.

Μετά το τέλος του Ούλριχ το 1466, η Τέντα ανέλαβε την επίσημη διαχείριση του Οίκου των Σίρκσενα. Βοηθήθηκε από τον φύλαρχο Σίμπετ Άτενα. Αυτή κυβέρνησε μέχρι περίπου το 1480, όταν οι γιοι της Έννο Α΄ και Έντσαρντ Α΄ ενηλικιώθηκαν.

Ο Tέντα απεβίωσε στις 16 Νοεμβρίου 1494 στο Γκρέετσηλ.

Οικογένεια 
Παντρεύτηκε το 1455 τον Ούλριχ Α΄ των Σίρκσενα κόμη της Ανατολικής Φρισίας και είχε τέκνα:
 Χέμπα (1457 - 1476), παντρεύτηκε τον Έρικ Α΄ του Σάουμπουργκ-Πίνεμπεργκ.
 Γκέλα (1458 - 1497).
 Έννο Α΄ (1460 - 1491), κόμης της Ανατολικής Φρισίας.
 Έντσαρντ Α΄ (1462 - 1528), κόμης της Ανατολικής Φρισίας.
 Ούκo (1463 - 1507).
 Άλμουτ (1465 - 1522/23).

Αναφορές και πηγές 
 Walter Deeter Theda, σε: Biographisches Lexikon für Ostfriesland
  (Οικογενειακό άρθρο Cirksena)
  (αναφέρω)

Παραπομπές σε πηγές
Έννο Α΄ της Ανατολικής Φρισίας

Ο Έννο Α΄, γερμ.: Enno Ι von Ostfriesland (1 Ιουνίου 1460 - Φρήντεμπουργκ, 19 Φεβρουαρίου 1491) από τον Οίκο των Σίρκσενα ήταν κόμης της Ανατολικής Φρισίας.

Βιογραφία 
Ήταν ο πρωτότοκος γιος του Ούλριχ Α΄ κόμη της Ανατολικής Φρισίας και της Τέντα Ούκενας, κόρης του Ούκο Φόκενα φυλάρχου των Μόορμερλαντ & Έμσιγκερλαντ στην Ανατολική Φρισία.

Δεν τον ενδιέφερε ιδιαίτερα να διαδεχθεί τον πατέρα του ως κόμης, οπότε η μητέρα του Τέντα παρέμεινε στην εξουσία. Ο Έννο Α΄ πήρε μέρος σε ένα προσκύνημα στους Αγίους Τόπους και στην Ιερουσαλήμ ονομάστηκε ιππότης του Τάγματος του Παναγίου Τάφου. Κατά τη διάρκεια της απουσίας του από την κομητεία, η αδελφή του Άλμουτ ερωτεύτηκε τον ευγενή Ένγκελμαν του Χόρστελ, έπαρχο (drost) του Φρήντεμπουργκ. Οι δύο τους έκαναν σχέδια για να παντρευτούν, αλλά τους εμπόδιζε η μητέρα τής Άλμουτ, η Τέντα. Απτόητη η Άλμουτ μετακόμισε μαζί με τον μνηστήρα της στο Φρήντεμπουργκ και πήρε μαζί της τα οικογενειακά κοσμήματα. Όταν ο Έννο Α΄ επέστρεψε στην Ανατολική Φρισία, πίστευσε ότι η αδελφή του είχε απαχθεί και κυνήγησε τον έπαρχο στο κάστρο του. Καθώς ήταν χειμώνας, η τάφρος γύρω από το κάστρο είχε παγώσει στο επάνω μέρος και ο Έννο Α΄ πίστευσε ότι μπορούσε να τη διασχίσει. Δυστυχώς η πανοπλία του ήταν πολύ βαριά: ο Έννο Α΄ βυθίστηκε στον πάγο και πνίγηκε.

Ήταν μόλις 30 ετών, όταν απεβίωσε. Η μητέρα του Τέντα έφτιαξε μία αναμνηστική ασπίδα προς τιμήν του, η οποία εξακολουθεί να εκτίθεται στη Μεγάλη Εκκλησία -σήμερα Βιβλιοθήκη Γιοχάνες-α-Λάσκο- στο Έμντεν, σε έναν τοίχο κοντά στην κρύπτη των κυρίων της Ανατολικής Φρισίας.

Εξωτερικοί σύνδεσμοι 
 Βιογραφικό λεξικό Ανατολικής Φρισίας
 Αναμνηστική ασπίδα Enno I.

Παραπομπές σε πηγές

Οίκος των Σίρκσενα
Αγγλικό πρωτάθλημα ποδοσφαίρου ανδρών 2021-22

Το Αγγλικό πρωτάθλημα ποδοσφαίρου ανδρών 2021-22 ή Πρέμιερ Λιγκ 2021-22 είναι η 30η σεζόν της Πρέμιερ Λιγκ, του κορυφαίου ποδοσφαιρικού πρωταθλήματος στην Αγγλία από τότε που μετονομάστηκε το 1992. Η Μάντσεστερ Σίτι κατέκτησε το περυσινό πρωτάθλημα για 7η φορά στην ιστορία της. Η σεζόν ξεκίνησε στις 13 Αυγούστου 2021 και θα ολοκληρωθεί στις 22 Μαΐου 2022. Είναι η 3η σεζόν που θα χρησιμοποιηθεί το VAR  και η 2η σεζόν που θα έχει διάλειμμα τον Φεβρουάριο. Οι ημερομηνίες έναρξης και λήξης της σεζόν ανακοινώθηκαν στις 25 Μαρτίου 2021 και οι αναμετρήσεις ανακοινώθηκαν στις 16 Ιουνίου 2021.

Ομάδες 
Είκοσι ομάδες ανταγωνίζονται στο πρωτάθλημα - οι κορυφαίες δεκαεπτά ομάδες από την προηγούμενη σεζόν και τρεις ομάδες που προωθήθηκαν από το πρωτάθλημα της Τσάμπιονσιπ. Οι νέες ομάδες αυτή τη σεζόν είναι οι Νόριτς Σίτι, η Γουότφορντ ΦΚ και η Μπρέντφορντ ΦΚ, οι οποίες αντικαθιστούν την Φούλαμ ΦΚ, την Γουέστ Μπρόμιτς Άλμπιον και την Σέφιλντ Γιουνάιτεντ.

Στάδια και τοποθεσίες 
Σημείωση: Ο πίνακας αναγράφεται με αλφαβητική σειρά.

Προσωπικό και εμφανίσεις

Βαθμολογία

Αποτελέσματα

Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

Παραπομπές
Τελικός του Ευρωπαϊκού Πρωταθλήματος Ποδοσφαίρου 2020

Ο Τελικός του Ευρωπαϊκού Πρωταθλήματος Ποδοσφαίρου 2020 ήταν ο αγώνας για το τέλος του Ευρωπαϊκού Πρωταθλήματος Ποδοσφαίρου 2020. Ο τελικός αυτός είναι ο 16ος τελικός Ευρωπαϊκού Πρωταθλήματος ποδοσφαίρου ενός τουρνουά που πέρνουν μέρος οι εθνικές ομάδες ανδρών των ενώσεων μελών της UEFA για να αποφασιστεί ο πρωταθλητής Ευρώπης. Ο αγώνας διεξήχθη στο Στάδιο Γουέμπλεϊ στο Λονδίνο της Αγγλίας στις 11 Ιουλίου 2021 ανάμεσα στην Ιταλία και την γηπεδούχο Αγγλία. Η Ιταλία αναδείχθηκε πρωταθλήτρια Ευρώπης για 2η φορά στην ιστορία της και για πρώτη φορά μετά το 1968.

Επιλογή σταδίου

Ο τελικός διεξήχθη στο Στάδιο Γουέμπλεϊ στο Λονδίνο της Αγγλίας, που βρίσκεται στο Γουέμπλεϊ του Δήμου του Mπρέντ. Στις 6 Δεκεμβρίου 2012, η UEFA ανακοίνωσε ότι το τουρνουά θα διεξαχθεί σε πολλές πόλεις σε όλη την Ευρώπη για τον εορτασμό της 60ης επετείου του τουρνουά, χωρίς να προκριθούν αυτόματα οι φιλοξενούμενες ομάδες.Το Γουέμπλεϊ επελέγη ως τόπος διεξαγωγής των ημιτελικού και τελικού του τουρνουά από την Εκτελεστική Επιτροπή της UEFA στις 19 Σεπτεμβρίου 2014, έχοντας επιλεγεί με επευφημίες μετά την απόσυρση της προσφοράς πακέτου τελικών της Allianz Arena στο Μόναχο.Μετά από να κερδίσει τα δικαιώματα φιλοξενίας, η τυποποιημένη προσφορά πακέτων του Λονδίνου για τους αγώνες φάσης ομίλων και ένας προηγούμενος νοκ-άουτ αγώνας αποσύρθηκαν.Ωστόσο, η Εκτελεστική Επιτροπή της UEFA απομάκρυνε τις Βρυξέλλες ως διοργανώτρια πόλη στις 7 Δεκεμβρίου 2017 λόγω καθυστερήσεων στην οικοδόμηση του Eurostadium. Οι τέσσερις αγώνες (τρεις φάση ομίλων, ένας γύρος των 16) που είχαν αρχικά προγραμματιστεί να διεξαχθούν στις Βρυξέλλες μεταφέρθηκαν στο Λονδίνο, αφήνοντας το Γουέμπλεϊ με επτά αγώνες τουρνουά. Όμως στις 23 Απριλίου 2021, η UEFA απομάκρυνε το Δουβλίνο ως διοργανώτρια πόλη λόγω του ότι δεν μπορούσε να έχει κόσμο στις κερκίδες στους αγώνες που ήταν να φιλοξενήσει λόγω της πανδημίας COVID-19 και έτσι ο ένας αγώνας που είχε το Δουβλίνο για τον γύρο των 16, μεταφέρθηκε και αυτός στο Λονδίνο με αποτέλεσμα το Γουέμπλεϊ να φιλοξενήσει εν τέλει οχτώ αγώνες.

Ο δρόμος προς τον τελικό

Αγώνας

Λεπτομέρειες
{{Football box
|date=
|time=<includeonly>21:00

Συνθέσεις ομάδων

Ιταλία

Αγγλία

Σημειώσεις

Παραπομπές

Εξωτερικοί σύνδεσμοι
Μάριος Πελεκάνος

Ο Μάριος Πελεκάνος είναι Ελληνοκύπριος πολιτικός. Είναι Κυβερνητικός Εκπρόσωπος της Κύπρου.

Βιογραφικά στοιχεία 
Ο Μάριος Πελεκάνος γεννήθηκε στις 21 Αυγούστου 1979 στον Άγιο Βασίλειο. Το 1999 εργοδοτήθηκε στην Τράπεζα Κύπρου. Ακολούθως, σπούδασε εξ΄ αποστάσεως στο Πανεπιστήμιο του Μάντσεστερ αποκτώντας πτυχίο BSc in Banking & Finance. Από τότε κατέχει τον τίτλο του Associate of the London Institute of Banking and Finance. Επιπλέον, κατέχει τον τίτλο του Certified Professional Manager από το Institute of Certified Professional Managers των Ηνωμένων Πολιτειών. 

Το 2007 εργοδοτήθηκε από την Τράπεζα Πειραιώς. Το 2012 ανέλαβε θέσω ως ανώτατο στέλεχος της θυγατρικής τράπεζας στα Τίρανα. Το 2015 επέστρεψε στην Κύπρο, οπόταν και δημιούργησε δική του επιχείρηση ως Σύμβουλος Αφερεγγυότητας/Χρηματοοικονομικός Σύμβουλος. Επιπλέον, το 2017 ανέλαβε θέση ως διευθυντικό στέλεχος σε επενδυτικά ταμεία με έδρα την Κύπρο. 

Είναι νυμφευμένος με την Αννίτα Παπουή και έχει δύο υιούς και μία κόρη.

Πολιτική καριέρα 
Στις Δημοτικές εκλογές του 2016 εκλέχθηκε δημοτικός σύμβουλος στον Δήμο Στροβόλου με τον ΔΗΣΥ. Παραιτήθηκε το 2019 όταν διορίστηκε από το υπουργικό συμβούλιο στη θέση του προέδρου του Κυπριακού Οργανισμού Αναπτύξεως Γης.  

Τον Νοέμβριο του 2017 εκλέχθηκε πρόεδρος της Οργάνωσης Νέων Επιστημόνων του ΔΗΣΥ. Επανεκλέγει το 2019.

Συμμετείχε στις βουλευτικές εκλογές του 2021 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχθηκε.

Στις 2 Ιουλίου 2021 ανέλαβε κυβερνητικός εκπρόσωπος στην Κυβέρνηση Νίκου Αναστασιάδη 2018.

Παραπομπές

Πηγές

Εξωτερικοί σύνδεσμοι 

|-

Κύπριοι τραπεζίτες
Κυβερνητικοί Εκπρόσωποι Κύπρου
Κυβέρνηση Νίκου Αναστασιάδη 2018
Στέφη Δράκου

Η Στέφη Δράκου είναι Ελληνοκύπρια πολιτικός. Είναι Υπουργός Δικαιοσύνης και Δημοσίας Τάξεως της Κύπρου.

Βιογραφικά στοιχεία 
Η Στέφη Δράκου σπούδασε νομική στο Μίτολ Τεμπλ. Έως το 2007 ήταν γενική διευθύντρια της Λαϊκής Ασφαλιστικής. Ακολούθως ανέλαβε Γενική Διευθύντρια του Συνδέσμου Ασφαλιστικών Εταιρειών Κύπρου (ΣΑΕΚ). Αποτελεί ένα εκ των ιδρυτικών μελών του Ασφαλιστικού Ινστιτούτου Κύπρου.

Επιπρόσθετα, διετέλεσε μέλος του διοικητικού συμβουλίου του Ταμείου Ασφαλιστών, της Κοινοπραξίας Ασφαλιστών Οχημάτων Δημόσιας Χρήσης και του Ενιαίου Φορέα Εξώδικης Επίλυσης Διαφορών Χρηματοοικονομικής Φύσης. Ακόμη, ήταν μέλος του διοικητικού συμβουλίου του ΡΙΚ, αντιπρόεδρος των Επαγγελματιών Επιχειρηματιών Γυναικών Λευκωσίας-Κερύνειας και αντιπρόεδρος της Κίνησης Ίσα Δικαιώματα-Ίσες Ευθύνες.

Πολιτική διαδρομή 
Διετέλεσε δημοτικός σύμβουλος στον Δήμο Στροβόλου. Στις 2 Ιουλίου 2021 ανέλαβε Υπουργός Δικαιοσύνης και Δημοσίας Τάξεως στην Κυβέρνηση Νίκου Αναστασιάδη 2018.

Παραπομπές

Πηγές 

|-

Κύπριοι δικηγόροι
Υπουργοί Δικαιοσύνης και Δημοσίας Τάξεως (Κύπρος)
Κυβέρνηση Νίκου Αναστασιάδη 2018
Μιχάλης Χατζηπαντέλα

Ο Μιχάλης Χατζηπαντέλα είναι Ελληνοκύπριος πολιτικός. Είναι Υπουργός Υγείας της Κύπρου.

Βιογραφικά στοιχεία 
Σπούδασε στο Thames Valley University of London (Πανεπιστήμιο του Δυτικού Λονδίνου) και στο Πανεπιστήμιο Κουίν Μέρι του Λονδίνου από τα οποία απέκτησε τους τίτλους FCA, AIA, MSc (Econ) και BA (Hons). Είναι ορκωτός λογιστής.

Είναι ιδρυτής της εταιρείας HMI & Partners Ltd, Chartered Accountants και είναι μέλος του Institute of Chartered Accountants in England and Wales (ICAEW).

Επιπρόσθετα, διετέλεσε μέλος της Επιτροπής της Ελεγκτικής Υπηρεσίας Συνεργατικών Εταιρειών και αντιπρόεδρος του διοικητικού συμβουλίου της Αρχής Ηλεκτρισμού Κύπρου.

Πολιτική διαδρομή 
Στις 2 Ιουλίου 2021 ανέλαβε Υπουργός Υγείας στην Κυβέρνηση Νίκου Αναστασιάδη 2018.

Διάφορα 
Διετέλεσε πρόεδρος της Ανόρθωσης Αμμοχώστου.

Παραπομπές

Πηγές 

|-

Υπουργοί Υγείας (Κύπρος)
Κυβέρνηση Νίκου Αναστασιάδη 2018
Κύπριοι λογιστές
Αναστασία Ανθούση

Η Αναστασία Ανθούση είναι Ελληνοκύπρια πολιτικός. Είναι Υφυπουργός Κοινωνικής Πρόνοιας της Κύπρου.

Βιογραφικά στοιχεία 
Η Αναστασία Ανθούση γεννήθηκε στη Λευκωσία το 1977. Σπούδασε φαρμακευτική στο Εθνικό και Καποδιστριακό Πανεπιστήμιο Αθηνών. Ακολούθως απέκτησε μεταπτυχιακό τίτλο στη διαχείριση του δημόσιου τομέα (Master of Public Sector Management) από το Cyprus International Institute of Management. 

Διορίστηκε στη Δημόσια Υπηρεσία το 2001. Το 2013 διορίστηκε διευθύντρια του γραφείου του Υπουργού Υγείας.  Το 2019 προήχθη σε Ανώτερη Λειτουργό Υπηρεσιών Υγείας. Επιπλέον, έχει διατελέσει αναπληρώτρια διευθύντρια φαρμακευτικών υπηρεσιών Κύπρου. Είχε ενεργό ρόλο στην εφαρμογή του Γενικού Σχεδίου Υγείας και στην αντιμετώπιση της πανδημίας COVID-19 στην Κύπρο.

Επιπλέον, διετέλεσε Εκτελεστικής Επιτροπής της ΠΑ.ΣΥ.ΔΥ. και πρόεδρος του διοικητικού συμβουλίου του Επαγγελματικού Κλάδου Φαρμακοποιών της ΠΑ.ΣΥ.ΔΥ. για τρεις θητείες.

Πολιτική διαδρομή 
Στις 9 Ιουλίου 2021 ανέλαβε Υφυπουργός Κοινωνικής Πρόνοιας στην Κυβέρνηση Νίκου Αναστασιάδη 2018.

Παραπομπές

Πηγές 

|-

Υφυπουργοί Κοινωνικής Πρόνοιας
Κυβέρνηση Νίκου Αναστασιάδη 2018
Κύπριοι φαρμακοποιοί
Απόφοιτοι Εθνικού και Καποδιστριακού Πανεπιστημίου Αθηνών
Κάσπερ Ντόλμπεργκ

Ο Κάσπερ Ντόλμπεργκ (Kasper Dolberg, 6 Οκτωβρίου 1997) είναι Δανός ποδοσφαιριστής ο οποίος αγωνίζεται ως επιθετικός για λογαριασμό της ΟΓΚ Νις και της εθνικής ομάδας της Δανίας.

Ο Ντόλμπεργκ ξεκίνησε την καριέρα του από την Σίλκεμποργκ και το 2015 αποκτήθηκε από τον Άγιαξ. Σκόραρε το πρώτο του ευρωπαϊκού γκολ τον Ιούλιο του 2016. Τον Αύγουστο του 2019 αποκτήθηκε από τη Νις για 20 εκατομμύρια ευρώ. Την πρώτη σαιζόν σκόραρε 11 φορές και ήταν ο πρώτος σκόρερ της ομάδας και ψηφίστηκε παίκτης της σαιζόν για τον σύλλογο.

Πραγματοποίησε την πρώτη του εμφάνιση με την εθνική αντρών της Δανίας τον Νοέμβριο του 2016. Ήταν μέλος της αποστολής της Δανίας στο Μουντιάλ 2018 και στο Euro 2020. Στο Euro 2020 σκόραρε δύο γκολ στη φάση των 16 εναντίον της Ουαλίας.

Παραπομπές 

Δανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Δανίας
Ποδοσφαιριστές Σίλκεμποργκ ΙΦ
Ποδοσφαιριστές ΑΦΚ Άγιαξ
Ποδοσφαιριστές ΟΖΚ Νις
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Άννα του Ίζενμπουργκ-Μπύντινγκεν

Η Άννα, γερμ.: Anna von Isenburg-Büdingen (1460 - 27 Ιουλίου 1522 στο Μπάμπενχαουζεν) ήταν Γερμανίδα ευγενής, κόρη του κόμη του Ίζενπουργκ-Μπύντινγκεν. Με τον γάμο της έγινε κόμισσα του Χάναου-Λίχτενμπεργκ.

Βιογραφία 
Ήταν κόρη του Λουδοβίκου Β΄ κόμη του Ίζενμπουργκ-Μπύντινγκεν και της Μαρίας, κόρης του Ιωάννη Β΄ κόμη του Νάσσαου-Βίζμπαντεν-Ίντσταϊν.

Παντρεύτηκε τον Φίλιππο Β΄ κόμη του Χάναου-Λίχτενμπεργκ στις 9 Σεπτεμβρίου 1480. Χρειαζόταν μία παπική άδεια εξαίρεσης για τον γάμο της, επειδή ήταν συγγενής 4ου βαθμού του Φιλίππου. Έφερε προίκα 4.500 φιορίνια. Έλαβε από τον σύζυγό της πρόσοδο 1.000 φιορίνια εφ'άπαξ και 450 φιορίνια ετησίως από τα έσοδα του κάστρου Σάαφχαϊμ. Και οι δύο παραιτήθηκαν από τη διεκδίκησή τους για την κυριότητα του Μπύντινγκεν.

Η Άννα απεβίωσε στις 27 Ιουλίου 1522 και τάφηκε στην εκκλησία του Αγ. Νικολάου στο Μπάμπενχαουζεν, μπροστά από τον βωμό.

Οικογένεια 
Παντρεύτηκε το 1480 τον Φίλιππο Β΄ κόμη του Χάναου-Λίχτενμπεργκ]] και είχαν μαζί τα ακόλουθα παιδιά:
 Φίλιππος Γ΄ (18 Οκτωβρίου 1482 - 15 Μαΐου 1538), κόμης του Χάναου-Λίχτενμπεργκ.
 Άννα (1485 - 11 Οκτωβρίου 1559), μοναχή στο αβαείο Mαρίενμπορν.
 Μαργαρίτα (1486 - 6 Αυγούστου 1560, Μπάμπενχαουζεν), μοναχή στο αβαείο Mαρίενμπορν, απασχολήθηκε ισόβια στο κάστρο Μπάμπενχαουζεν,  λόγω ενός «ολισθήματος» . Τάφηκε στην εκκλησία του Αγ. Νικολάου στο Μπάμπενχαουζεν.
 Λουδοβίκος (5 Οκτωβρίου 1487, Μπούσβαϊλερ - 3 Δεκεμβρίου 1553, Βίλστατ) κληρικός, τάφηκε στην εκκλησία του Αγ. Αδόλφου στο Nόιβαϊλερ.
 Μαρία (π. 1487  - πιθανώς το 1526), ηγουμένη του αβαείου Κλάρενταλ από το 1512 έως το 1525.
 Aμαλία (7 Ιουνίου 1490, Μπούσβαϊλερ - 11 Μαρτίου 1552, Πφάφενχοφεν) μοναχή, τάφηκε στην εκκλησία του Αγ. Αδόλφου στο Nόιβαϊλερ).
 Ράινχαρντ (19 Φεβρουαρίου 1494, Kλίνγκερμπεργκ αμ Μάιν - 7 Ιουνίου 1490, Μπούσβαϊλερ), κληρικός, τάφηκε στον Άγ. Αδόλφο στο Nόιβαϊλερ.

Βιβλιογραφικές αναφορές 
 JG Lehmann: Urkundliche Geschichte der Grafschaft Hanau-Lichtenberg im unteren Elsasse, 2 vols, 1862, reprinted: Pirmasens 1970
 Sebastian Scholz: Die Inschriften der Stadt Darmstadt und des Landkreises Darmstadt-Dieburg und Groß-Gerau, στη σειρά Die deutschen Inschriften vol. 49, Mainzer series, τόμος. 6, εκδ. από το Akademie der Wissenschaften Mainz, Βισμπάντεν 1999
 Reinhard Suchier: Genealogie des Hanauer Grafenhausen, σε: Festschrift des Hanauer Geschichtsvereins zu seiner fünfzigjährigen Jubelfeier am 27. Αύγουστος 1894, Χάναου, 1894
 Ernst J. Zimmermann, Hanau Stadt und Land, 3rd ed., Hanau, 1919, επανεκτύπωση 1978

Υποσημειώσεις
Ζαν Αμιλκάρ

Ο Ζαν Αμιλκάρ (γαλλικά: Jean Amilcar) (1781–1793) ήταν ο υιοθετημένος γιος (ανάδοχο παιδί) του Βασιλιά Λουδοβίκου ΙΣΤ’ της Γαλλίας και της Μαρίας Αντουανέτας.

Ο Ζαν Αμιλκάρ ήταν από τη Γαλλική Σενεγάλη και υποδουλώθηκε ως παιδί από τον Γάλλο αξιωματούχο Σεβαλιέρ ντε Μπουφλέρ. Όταν επέστρεψε στη Γαλλία το 1787, έφερε τον Αμιλκάρ μαζί του και τον παρουσίασε στη βασίλισσα Μαρία Αντουανέτα ως «δώρο».   

Η βασίλισσα τον είχε βαφτίσει και υιοθετήσει. Με άλλα λόγια, ήταν το ανάδοχο παιδί της. Δεν ήταν το πρώτο παιδί που ανέλαβε ως ανάδοχο η βασίλισσα: προηγήθηκε ο Αρμάν Γκαγκνί και η Αρνεστίν Λαμπρικιέ. Στην συνέχεια ακολούθησε επίσης, η "Ζωή" Ζαν Λουίζ Βικτόρ (γεννήθηκε το 1787). Ωστόσο, σε αντίθεση με τους άλλους, ο Ζαν δεν μεγάλωσε με τη βασίλισσα στο παλάτι, αλλά έζησε με την οικονομική της υποστήριξη. Συγκεκριμένα , η βασίλισσα τον είχε βάλει σε οικοτροφείο με δικά της έξοδα και συνέχισε να τον βοηθάει οικονομικά ακόμη και μετά το ξέσπασμα της Γαλλικής Επανάστασης το 1789.

Όταν όμως η Μαρία Αντουανέτα φυλακίστηκε το 1792, σταμάτησε η βασιλική επιχορήγηση των εξόδων του. Αυτό είχε ως αποτέλεσμα , ο Ζαν Αμιλκάρ να αποβληθεί από το σχολείο του, και ανίκανος να υποστηρίξει τον εαυτό του, πέθανε από λιμοκτονία στο δρόμο.

Δείτε επίσης
 Ζαμόρ
 Γκουστάβ Μπαντίν ( υιοθετήθηκε από την βασίλισσα της Σουηδίας)

Αναφορές

Σενεγαλέζοι
Γάλλοι
Αγνή του Ράινφελντεν

Η Αγνή, γερμ.; Agnes von Rheinfelden (π. 1065 - 19 Δεκεμβρίου 1111)  από τον Οίκο του Ράινφελντεν ήταν κόρη του δούκα της Σουαβίας & διεκδικητή βασιλιά της Γερμανίας και με τον γάμο της έγινε δούκισσα της Σουαβίας.

Βιογραφία 
Ήταν η πρώτη κόρη του Ροδόλφου δούκα της Σουηβίας & αμφισβητούμενου βασιλιά της Γερμανίας και της Aδελαΐδας, κόρης του Όθωνα κόμη της Σαβοΐας. Αδελφές της ήταν η Μπέρτα κόμισσα του Κέλμυντς και η Αδελαΐδα σύζυγος του Λαδίσλαου Α΄ της Ουγγαρίας. Η κόρη της Αδελαΐσας (Πιρόσκα) Αγ. Ειρήνη παντρεύτηκε τον Ιωάννη Β΄ Κομνηνό Αυτοκράτορα των Ρωμαίων.

Το 1079, λίγο μετά το τέλος τής μητέρας της, η Aγνή παντρεύτηκε τον Μπέρτολντ Β΄ δούκα του Τσέρινγκεν.  Μετά το τέλος του πατέρα της το 1080, της αδελφής της Αδελαΐδας και του αδελφού της Μπέρτολντ Α΄ δούκα της Σουαβίας, που και οι δύο απεβίωσαν το 1090, η Αγνή κληρονόμησε μεγάλο μέρος της περιουσίας του Οίκου της. 

Η Αγνή ήταν η ιδρύτρια της μονής του Αγ. Πέτρου στον Μέλανα Δρυμό, τόπο ταφής για τα μέλη της δυναστείας των Τσέρινγκεν. 

Η Αγνή και ο σύζυγός της απεβίωσαν μέσα σε λίγους μήνες το 1111. Τάφηκαν στον Άγ. Πέτρο στον Μέλανα Δρυμό, ένα αβαείο που ίδρυσαν, το οποίο έγινε ο κύριος τόπος ταφής των απογόνων τους.

Οικογένεια 
Παντρεύτηκε το 1079 τον Μπέρτολντ Β΄ των Τσέρινγκεν δούκα της Σουαβίας και είχε τα εξής παιδιά:
 Μπέρτολντ (γενν. π. 1080).
 Ροδόλφος Β΄ (γενν. 1082-1111), κόμης του Ράινφελντεν.
 Μπέρτολντ Γ΄ (κυβ. 1111-1122), δούκας του Τσέρινγκεν.
 Κορράδος Α΄ π.1090-1152, δούκας του Τσέρινγκεν.
 Αγνή (απεβ. μετά τις 8 Ιανουαρίου 1125), παντρεύτηκε τον Γουλιέλμο Β΄ του Μπούργκουντ-Μπεζανσόν.
 Λιούτγκαρντ (απεβ. νέα)
 Πέτρισα (π.1095 - πριν το 1116), παντρεύτηκε τον Φρειδερίκο Α΄ του Πφιρτ.
 Λιούτγκαρντ (π.1098 - 25 Μαρτίου 1131), παντρεύτηκε τον Γκότφρεϋ του Σαλβ.
 Γιούντιτ/Ιουδήθ (γενν. π.1100), παντρεύτηκε τον Ούλριχ Β΄ του Γκάμερτινγκεν.

Παραπομπές σe πηγές

Οίκος του Τσέρινγκεν
Πατρινόραμα

Το Πατρινόραμα είναι ένα πανελλαδικό́ περιοδικό́ ποικίλης ύλης με έδρα την πόλη της Πάτρας. Η πρώτη του έκδοση πραγματοποιήθηκε το 1992, και έπειτα από διακοπή πολλών ετών, επανακυκλοφόρησε το 2020.

Ιστορία του περιοδικού 
Το περιοδικό Πατρινόραμα δημιουργήθηκε στις αρχές της δεκαετίας του 1990 και συγκεκριμένα το 1992 στην Πάτρα από τον τότε εκπαιδευτικό Παπαβασιλείου Θεόδωρο. Όραμα του ήταν η ίδρυση ενός περιοδικού που θα διέφερε σε ύφος και αισθητική από τα υπόλοιπα περιοδικά της περιόδου εκείνης. Το Πατρινόραμα ξεκίνησε να κυκλοφορεί μια φορά το μήνα, καθιστώντας το, το μοναδικό μηνιαίο περιοδικό της Πάτρας. Η θεματολογία του κάλυπτε ένα ευρύ φάσμα γύρω από την πολιτική, τον πολιτισμό, την ψυχαγωγία αλλά και γενικότερα ζητήματα της επικαιρότητας. Στο πρώτο τεύχος φιλοξένησε μία αποκλειστική συνέντευξη του καλλιτέχνη Γιώργου Νταλάρα, με τίτλο «Φοβάμαι για την Ελλάδα».

Το περιοδικό δεν περιορίστηκε μόνο σε θέματα και ανθρώπους της τοπικής κοινωνίας αλλά καταφέρνει να αποσπάσει συνεντεύξεις από σημαντικά πρόσωπα, με πανελλήνιο βεληνεκές. Παράλληλα, το περιοδικό Πατρινόραμα διοργάνωνε σημαντικές δισκοπαρουσιάσεις στην Πάτρα στο δισκοπωλείο «Musical» του Φώτη Φωκά (Χάρις Αλεξίου, Γιώργος Νταλάρας, Πέτρος Γαϊτάνος κ.α.), καθώς επίσης εκδηλώσεις και συναυλίες, ενισχύοντας έτσι περαιτέρω τη φήμη του, σε ολόκληρη τη χώρα. Επιπλέον, το 1993 ανέλαβε την παραγωγή του προσωπικού δίσκου με τίτλο «Μόνο σε σένα» του εμβληματικού πατρινού καλλιτέχνη Τάσου Μαραγκού, δημιουργού του τραγουδιού «Πατρινό Καρναβάλι για πάντα».

Το Πατρινόραμα σήμερα 
Το 2020 το Πατρινόραμα άρχισε να επανεκδίδεται ξανά από την εταιρεία “Οne step” στην Πάτρα με διευθυντή τον δημοσιογράφο Παναγιώτη Ρηγόπουλο, που ήταν συντάκτης του περιοδικού κατά την πρώτη περίοδο κυκλοφορίας του. Το τεύχος του Δεκεμβρίου του 2020 ήταν το τελευταίο που κυκλοφόρησε μόνο στην περιφέρεια της Πάτρας και της Αχαΐας, καθώς από το τεύχος του Μαρτίου του 2021, η κυκλοφορία του περιοδικού ξεκίνησε να είναι πανελλαδική και να διατίθεται στα περίπτερα, μέσω του Πρακτορείου Διανομής Τύπου «Άργος».

Παραπομπές

Εξωτερικοί σύνδεσμοι 
 Η ιστοσελίδα του περιοδικού

Περιοδικά
Ελληνικά περιοδικά
Ελλάδα
Πάτρα
Κάλβιν Φίλιπς

Ο Κάλβιν Φίλιπς (2 Δεκεμβρίου 1995) είναι Άγγλος ποδοσφαιριστής ο οποίος αγωνίζεται ως μέσος ποδοσφαιριστής για λογαριασμό της Μάντσεστερ Σίτι και της εθνικής ομάδας της Αγγλίας.

Απόφοιτος της ακαδημίας της Λιντς Γιουνάιτεντ, ο Φίλιπς έκανε το ντεμπούτο του στην πρώτη ομάδα το 2015. Στη σεζόν 2019-20, ο Φίλιπς ήταν μέλος της ομάδας του Λιντς με προπονητή τον Μάρσελο Μπιέλσα που κέρδισε την Τσάμπιονσιπ και ήταν μέλος της ομάδας της Τσάμπιονσιπ για τη σαιζόν. Μετά από αυτή τη σεζόν, ο Φίλιπς έκανε το διεθνές του ντεμπούτο για την εθνική ομάδα της Αγγλίας τον Σεπτέμβριο του 2020 και επιλέχθηκε να εκπροσωπήσει την Αγγλία στο UEFA Euro 2020. Τον Ιούλιο του 2022 ο Φίλιπς υπέγραψε συμβόλαιο έξι ετών με την Μάντσεστερ Σίτι. Η μεταγραφή έφτασε περίπου στα πενήντα εκατομμύρια ευρώ.

Παραπομπές 

Άγγλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Λιντς Γιουνάιτεντ
Ποδοσφαιριστές Ευρωπαϊκού Πρωταθλήματος 2020
Πέδρι

Ο Πέδρο Γκονθάλες Λόπες (25 Νοεμβρίου 2002), γνωστός ως Πέδρι, είναι Ισπανός ποδοσφαιριστής ο οποίος αγωνίζεται ως μέσος για λογαριασμό της Μπαρτσελόνα και της εθνικής ομάδας της Ισπανίας.

Ο Πέδρι ξεκίνησε την καριέρα του από τις ακαδημίες της Λας Πάλμας και ξεκίνησε να αγωνίζεται επαγγελματικά με την πρώτη ομάδα το 2019. Η Μπαρτσελόνα τον απέκτησε για 5 εκατομμύρια ευρώ στις 5 Σεπτεμβρίου 2019, με την μεταγραφή να μπαίνει σε ισχύ τον Ιούλιο του 2020. Μέχρι τον Μάιο του 2021 είχε πραγματοποιήσει 50 εμφανίσεις με την κύρια ομάδα και ήταν ο δεύτερος νεαρότερος που έφτασε σε αυτό το ορόσημο.

Ο Πέδρι πραγματοποίησε το ντεμπούτο με την εθνική ομάδα τον Μάρτιο του 2021. Ήταν μέλος της αποστολής της Ισπανίας στο Euro 2020. Έγινε ο νεαρότερος παίκτης που έχει αγωνιστεί με φάση νοκ-άουτ του Euro, σε ηλικία 18 ετών και 215 ημερών. Ονομάστηκε καλύτερος νεαρός παίκτης του τουρνουά και ήταν ο μόνος Ισπανός μέλος της ομάδας του πρωταθλήματος.

Παραπομπές 

Ισπανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ισπανίας
Ποδοσφαιριστές ΟΝ Λας Πάλμας
Ποδοσφαιριστές Μπαρτσελόνα
Ποδοσφαιριστές Ευρωπαϊκού Πρωταθλήματος 2020
Ποδοσφαιριστές στους Θερινούς Ολυμπιακούς Αγώνες 2020
Μαρίνος Κλεάνθους

Ο Μαρίνος Κλεάνθους γεννήθηκε το 1979 στην Λευκωσία. Σπούδασε Νομική στο Αριστοτέλειο Πανεπιστήμιο Θεσσαλονίκης και Δημοσιογραφία στο ΚΕΦΚΣ. 

Είναι δικηγόρος, πρώην παίκτης ριάλιτι παιχνιδιού The Bar (MEGA 2002) , Δημοτικός Σύμβουλος Αγλαντζιάς (2011-2021) , συγγραφέας   και τηλεοπτικό πρόσωπο. Εμφανίζεται στο ρόλο του Chaser στο παιχνίδι γνώσεων The Chase (ALPHA Κύπρου, 2020-2021)  με παρουσιαστή τον Τάσο Τρύφωνος. Έγινε γνωστός για την ατάκα του "Barέθηκα Φεύγω!" όταν αποχώρησε οικειοθελώς σε ζωντανή εκπομπή του ριάλιτι παιχνιδιού The Bar παρά το γεγονός ότι ήταν ένας από τους πιο δημοφιλείς παίκτες.

Την περίοδο 2011-2013 εμφανιζόταν στο πάνελ της κοινωνικο-πολιτικής εκπομπής "Με την Ελίτα" (SIGMA)   Κατά την περίοδο αυτή βοήθησε και στήριξε την Έλενα Φραντζή, σε μια υπόθεση που συγκλόνισε το πανελλήνιο .

Από το 2013 ίδρυσε το γραφείο IP CYPRUS  που εξειδικεύεται στην νομική προστασία καινοτόμων ιδεών , εμπορικών σημάτων, διπλωμάτων ευρεσιτεχνίας , λογισμικών και πνευματικών δικαιωμάτων και λόγω της εξειδίκευσής του συμμετείχε ως Μέντορας Πνευματικών Δικαιωμάτων σε σειρά προγραμμάτων καινοτομίας και σεμιναρίων στην Κύπρο και στο εξωτερικό     . 

Ήταν μέλος του Δημοκρατικού Κόμματος, από το οποίο παραιτήθηκε   λόγω διαφωνιών με τον Νικόλα Παπαδόπουλο στο κυπριακό . Σχετικά έδωσε συνέντευξη στην Τ/Κ εφημερίδα Havadis 

Κατά την περίοδο 2018-2021 ήταν εκπρόσωπος Τύπου της Δημοκρατικής Παράταξης και από το 2022 Αντιπρόεδρος.  Το 2020 συζητήθηκε το ενδεχόμενο να είναι υποψήφιος για την Δημαρχία Αγλαντζιάς παρά το γεγονός ότι ο ίδιος ποτέ δεν δήλωσε υποψηφιότητα. 

Μιλά αγγλικά, τουρκικά και βασική γνώση γαλλικών και κινέζικων.

Βιβλία

Είναι ο συγγραφέας του βιβλίου Barέθηκα... Φεύγω!  (Εκδόσεις Λιβάνη, 2002) το οποίο αναλύει τις σκέψεις του σε σχέση με τα ριάλιτι παιχνίδια στην βάση των προσωπικών του εμπειριών και του βιβλίου "Αρχιεπισκοπικές Εκλογές στην Κύπρο κατά τον 20ο αιώνα" (Εκδόσεις POWER, 2005) στο οποίο αναλύονται τα ιστορικά γεγονότα των αρχιεπισκοπικών εκλογών στην Κύπρο κατά τον 20ο αιώνα.

Οικογενειακή Κατάσταση

Είναι παντρεμένος και έχει 2 παιδιά.

Παραπομπές
Χανς Μάγκνους Εντσενσμπέργκερ

Ο Χανς Μάγκνους Εντσενσμπέργκερ (γεννημένος στις 11 Νοεμβρίου 1929) είναι Γερμανός συγγραφέας, ποιητής και μεταφραστής.

Βιογραφία 
Ο Εντσενσμπέργκερ γεννήθηκε το 1929 στο Καουφμπόιρεν, μια μικρή πόλη της Βαυαρίας και ήταν ο μεγαλύτερος από τέσσερα αγόρια. Αποτελεί μέρος της τελευταίας γενιάς διανοουμένων των οποίων η γραφή διαμορφώθηκε από την εμπειρία από πρώτο χέρι του Τρίτου Ράιχ. Η οικογένεια Εντσενσμπέργκερ μετακόμισε στη Νυρεμβέργη, την τελετουργική γενέτειρα του Εθνικού Σοσιαλισμού, το 1931. Ο Γιούλιους Στράιχερ, ιδρυτής και εκδότης της εφημερίδας Der Stürmer, κατοικούσε στο διπλανό τους σπίτι. Ο Χανς Μάγκνους έγινε μέλος της νεολαίας του Χίτλερ στην εφηβεία του, αλλά αποπέμφθηκε λίγο αργότερα. Όπως έχει πει: «Ήμουν πάντα ανίκανος να είμαι καλός σύντροφος Δεν μπορώ να μείνω στη γραμμή. Δεν είναι στον χαρακτήρα μου. Μπορεί να είναι ένα ελάττωμα, αλλά δεν μπορώ να το βοηθήσω.»

Ο Εντσενσμπέργκερ σπούδασε λογοτεχνία και φιλοσοφία στα πανεπιστήμια του Έρλαγκεν, του Φράιμπουργκ και του Αμβούργου και στη Σορβόννη στο Παρίσι. Απέκτησε το διδακτορικό  του το 1955. Η διατριβή του διαπραγματευόταν την ποίηση του Κλέμενς Μπρεντάνο Μέχρι το 1957 εργάστηκε ως συντάκτης ραδιοφώνου στη Στουτγκάρδη . Συμμετείχε σε διάφορες συγκεντρώσεις της Ομάδας 47 . Μεταξύ 1965 και 1975 έζησε για λίγο στις ΗΠΑ και την Κούβα  και επιμελήθηκε το περιοδικό Das Kursbuch . Από το 1985 είναι εκδότης της διάσημης σειράς βιβλίων Die Andere Bibliothek, που δημοσιεύτηκε στη Φρανκφούρτη, και τώρα περιέχει σχεδόν 250 τίτλους. Ίδρυσε επίσης μαζί με τον Γκαστόν Σαλβατόρε, το μηνιαίο περιοδικό TransAtlantik . Το έργο του έχει μεταφραστεί σε περισσότερες από 40 γλώσσες.

Είναι ο μεγαλύτερος αδελφός του επίσης συγγραφέα Χριστιάνου Εντσενσμπέργκερ.

Έργο 
Σε πολλά από τα ποιήματά του παρατηρείται ένας σαρκαστικός και ειρωνικός τόνος. Για παράδειγμα, το ποίημα «Middle Class Blues» περιλαμβάνει διάφορα σημεία της καθημερινότητας της ζωής της μεσαίας τάξης, με τη φράση «δεν μπορούμε να παραπονιόμαστε» να επαναλαμβάνεται αρκετές φορές και τελειώνει με τη φράση «τι περιμένουμε;» . Πολλά από τα ποιήματά του ασχολούνται επίσης με θέματα πολιτικής αναταραχής για οικονομικά και ταξικά ζητήματα. Αν και εμφανίζεται κυρίως ως ποιητής και δοκιμιογράφος, ασχολήθηκε ακόμη με το θέατρο, τον κινηματογράφο, την όπερα, το ραδιοφωνικό δράμα, το ρεπορτάζ και τη μετάφραση. Έχει γράψει μυθιστορήματα και πολλά βιβλία για παιδιά, συμπεριλαμβανομένου του The Devil Devil, το οποίο αποτελεί μια εξερεύνηση των μαθηματικών.  Αποτελεί επίσης έναν από τους συγγραφείς ενός βιβλίου για τα γερμανικά ως ξένη γλώσσα (Die Suche) . Εφηύρε ακόμη και συνεργάστηκε στην κατασκευή μιας μηχανής που συνθέτει αυτόματα ποιήματα και η οποία χρησιμοποιήθηκε κατά τη διάρκεια του Παγκόσμιου Κυπέλλου Ποδοσφαίρου του 2006 για το σχολιασμό των αγώνων.

Παραπομπές 

Γερμανοί συγγραφείς
Γερμανοί ποιητές
Πάμπλο Σαράμπια

Ο Πάμπλο Σαράμπια (11 Μαΐου 1992) είναι Ισπανός ποδοσφαιριστής ο οποίος αγωνίζεται για λογαριασμό της Σπόρτινγκ Λισαβόνας, δανεικός από την Παρί Σεν Ζερμαίν, και της εθνικής ομάδας της Ισπανίας. Αγωνίζεται κυρίως ως επιθετικός μέσος, αλλά μπορεί να αγωνιστεί επίσης και ως πλάγιος δεξιός επιθετικός.

Ο Σαράμπια ξεκίνησε την καριέρα του από τις ακαδημίες της Ρεάλ Μαδρίτης. Το 2011 αποκτήθηκε από τη Χετάφε για 3 εκατομμύρια ευρώ και το 2016 αποκτήθηκε από τη Σεβίλλη και το 2019 από την Παρί Σεν Ζερμέν και σκόραρε το νικητήριο πέναλντι στον τελικό κυπέλλου του 2020.

Ο Σαράμπια ήταν διεθνής με τις νεανικές ομάδες της Ισπανίας. Πραγματοποίησε το ντεμπούτο με την εθνική αντρών το 2019. Ήταν μέλος της αποστολής της Ισπανίας στο Euro 2020.

Παραπομπές 

Ισπανοί ποδοσφαιριστές
Επιθετικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ισπανίας
Ποδοσφαιριστές Ρεάλ Μαδρίτης Καστίγια
Ποδοσφαιριστές Ρεάλ Μαδρίτης
Ποδοσφαιριστές Χετάφε ΚΦ
Ποδοσφαιριστές Σεβίλλη ΦΚ
Ποδοσφαιριστές Παρί Σεν Ζερμέν
Ισπανοί ποδοσφαιριστές στο εξωτερικό
Ξένοι ποδοσφαιριστές στη Γαλλία
Ποδοσφαιριστές Ευρωπαϊκού Πρωταθλήματος 2020
Κόπα Αμέρικα 2024

Το Κόπα Αμέρικα 2024 θα είναι η 48η έκδοση του Κόπα Αμέρικα, του πρωταθλήματος ποδοσφαίρου εθνικών ομάδων ανδρών που διοργανώνεται από την ΚΟΝΜΕΜΠΟΛ κάθε τέσσερα χρόνια.

Διοργανώτρια χώρα
Το Κόπα Αμέρικα 2024 να φιλοξενηθεί από το Εκουαδόρ λόγω της απόφασης του προέδρου της ΚΟΝΜΕΜΠΟΛ.Ωστόσο, ο πρόεδρος της ΚΟΝΜΕΜΠΟΛ Αλεχάντρο Ντομίνγκες είπε ότι το Εκουαδόρ είχε προταθεί αλλά δεν είχε ακόμη επιλέξει να οργανώσει το κύπελλο. Το Περού έχει επίσης εκφράσει την πρόθεσή του να διοργανώσει το τουρνουά. Το Κόπα Αμέρικα 2024 είχε αρχικά προγραμματιστεί για το 2023, αλλά μεταφέρθηκε στο 2024 για να συμπέσει με το Ευρωπαϊκό Πρωτάθλημα Ποδοσφαίρου 2024.

Ομάδες
Και οι δέκα εθνικές ομάδες CONMEBOL έχουν δικαίωμα συμμετοχής:

 (Σημερινός κάτοχος)

 (Πιθανώς οικοδεσπότης)

Αναμένεται ότι θα διεξαχθούν αγώνες 12 ή 16 ομάδων, με δύο ή έξι ομάδες από το εξωτερικό της ΚΟΝΜΕΜΠΟΛ.

Πόλεις
Ο Ισημερινός έχει ήδη ξεκινήσει μελέτες για τον εκσυγχρονισμό των σταδίων του τουρνουά.

Παραπομπές

Εξωτερικοί σύνδεσμοι
Ψηφιακό νόμισμα

Το ψηφιακό νόμισμα (ψηφιακό χρήμα, ηλεκτρονικό χρήμα ή ηλεκτρονικό νόμισμα) είναι οποιοδήποτε νόμισμα που αποθηκεύεται ή ανταλλάσσεται κατά κύριο λόγο σε συστήματα ψηφιακών υπολογιστών, ειδικά μέσω του διαδικτύου. Τα περισσότερα ψηφιακά νομίσματα είναι κρυπτογραφημένα όπως για παράδειγμα το μπιτκοιν, το ethereum, το litecoin, και πολλά άλλα.

Τα ψηφιακά νομίσματα παρουσιάζουν ιδιότητες παρόμοιες με τα παραδοσιακά νομίσματα, αλλά γενικά δεν έχουν φυσική μορφή, σε αντίθεση με τα παραδοσιακά νομίσματα τα οποία είναι τυπωμένα, πχ το ευρώ. Η έλλειψη φυσικής μορφής επιτρέπει σχεδόν στιγμιαίες συναλλαγές μέσω του Διαδικτύου και αφαιρεί το κόστος που σχετίζεται με τη διανομή χαρτονομισμάτων και κερμάτων. Αυτοί οι τύποι νομισμάτων μπορούν να χρησιμοποιηθούν για την αγορά φυσικών αγαθών και υπηρεσιών, αλλά μπορεί επίσης να περιορίζονται σε ορισμένες κοινότητες, όπως για χρήση σε ένα διαδικτυακό παιχνίδι, και παρουσιάζουν γοργή ανάπτυξη τα τελευταία χρόνια.

Νομίσματα